***НАРОДНО ЧИТАЛИЩЕ „ БАЛКАНСКА ЗВЕЗДА – 1896 ”***

***О Т Ч Е Т***

ЗА РЕАЛИЗИРАНИ ДЕЙНОСТТИ ПРЕЗ 2022 Г.

***ПОКАЗАТЕЛИ :***

1. Брой жители - 1 000
2. Брой регистрирани членове : 150
3. Библиотечно и информационно обслужване

* Библиотечен фонд - 4 992
* Набавени библиотечни материали - 91
* Степен на автоматизация и компютърна техника- 1

1. Брой абонирани периодични издания -1
2. Читателски посещения - 236
3. Библиотечна дейност : Съхраняване и предоставяне за ползване библиотечния фонд; стремеж за привличане на повече читатели и посещения; водене на библиотечни документи ; периодично обновяване на витрините „ България - древна и млада” , „Сръчни ръце” , „ Лекарят Ви съветва” и др. ; през м. април – отбелязване на международния ден на книгата ; изложби по повод годишнини на събития и автори. В библиотеката се провеждат : презентации на различни литературни автори ; „Ден на поезията и приказката” ; литературни четения ; работа с клуб „ Млад приятел на книгата” и др.
4. Читалището участва и спечели конкурсен проект „ Българските библиотеки - съвременни центрове за четене и информираност 2022”, чрез който придоби 87 тома книги на стойност 1381.09 лв.

* ***ОСНОВНИ ЦЕЛИ:***

- През 2022г. основна цел за работа на читалището беше да се съобразяваме с културните потребности на живущите в квартала.

- Да надграждаме и обогатяваме дейността , за да продължава читалището да бъде привликателен център за младежката аудитория.

* Приоритетните задачи през 2022г бяха : усъвременяване , усъвършенстване и популяризиране на всички дейности.
* Усилена работа с деца и младежи като читалището спомага за тяхното пълноценно развитие.
* През изтеклата година читалището работи по следните дейностти : библиотечна дейност, фолклорна дейност, събития по повод , работа с деца ,образователна дейност, социална дейност, любителско изкуство и творчество и ремонтни дейности .
* ***ФОЛКЛОРНА ДЕЙНОСТ* :** Възпроизвеждане на народните обичаи „Бабинден „ и „ Трифон Зарезан” , работа с клуб „Фолклорен извор” , проучване и разпространение на автентичен фолклор с издирване и набавяне на автентични носии и предмети от фоклорния бит .
* ***ОРГАНИЗИРАНЕ НА НАЦИОНАЛНИ И ТРАДИЦИОННИ ПРАЗНИЦИ И СЪБИТИЯ ПО ПОВОД КАТО :***  „ Ден на самодееца „ ; Национален празник на страната – 3-ти март ; „Празник на жената” ( с подаръци за присъстващите жени) ; Пролетно- Великденска вечер ; „Празник на квартала” ; „Ден на народните будители „ и презентация на тема „ Д-р Тота Венкова ; Коледно-новогодишно тържество.
* ***РАБОТА С ДЕЦА* :**  Провеждане на „ Деня на детето” и раздаване на децата шоколади и балони ; гостуване на куклен театър с постановки – 2бр.; работа с детски индивидуални изпълнители ; работа по инициативата „ Недевци търси талант” ; провеждане на детски занимателни и образователни игри ; спортни инициативи като : състезание по федербал ,тенис на маса, шах и др.
* ***ОБРАЗОВАТЕЛНА ДЕЙНОСТ*:** Както всяка изминала година,така и през отчетната се организира и проведе лятно училище в помощ на учебния процес . Бяха проведени занятия по математика,английски език, български език и литература, обучение за предучилищна и начална степен .Занятията бяха на състезателен принцип с поущрителни награди и грамоти при завършването .
* Извършване на презентации на различни автори
* Отбелязване на кръгли годишнини на поети и писатели и литературни четения
* Изнасяне на лекция на тема медицинска и пожарна безопасност и самозащита при пожар,земетресение и наводнение
* Среща с писателя на детски книжки и книги за възрастни Таня Алекс , която представи книгите си : „ Полет от запад” ; „ Изгубеното минало „

( две части); „ Имигрантска поезия”; „ Любовна лирика”

* Работа с клубовете към читалището : „Палитра” (с изложби в библиотеката и фоайето ) ; „ Фолклорен извор” ; „Млад приятел на книгата” и „Дискусионен” . При тези клубове бяха създанени нови културни и образователни дейности , като създаване на творческа работилница с природносъобразни и рециклируеми материали , извличане на багрила от природни продукти и работа с тях
* Организиране и провеждане на екскурзия до град Пловдив с образователна цел.
* Работа с клуб за възрастни „ Златна възраст”
* Църковна дейност: Детски Великденски конкурс за рисувано яйце и отбелязване на Благовещене с прескачане на огньове ; Великденска вечер
* ***СОЦИАЛНА ДЕЙНОСТ:***  Развитие на доброволчество с различни възрастови групи; предоставяне на хранителни продукти в дом за възрастни хора с увреждания „ Маркотея”; сътрудничество с БЧК- Габрово: изнасяне на лекции и презентации; сътрудничество с клуб на пенсионера Габрово и участие в организираните от тях програми
* ***ЛЮБИТЕЛСКО ИЗКУСТВО И ТВОРЧЕСТВО* :**  През 2022г. Читалището продължи работа с формациите : ВГ „ Зорница” ; Дует „Шанс” ; Младежка танцова формация „ Недевци” ; формациите „Черен огън” и „Черен огън-мини” , които са с особен вид танц със светлина ( огън или светлодиодно осветление- LED); индивидуални изпълнители – 3бр. : Мария Илиева, Светла Манолова и Васил Минчев , всички те участваха във фестивали ,събори,граждански инициативи и други с местно , регионално , национално и международно значение . През изтеклата година донесоха много грамоти ,плакети,дипломи . Също така и отличия като : един златен медал в гр. Варна ,три сребърни медала от гр. Хисаря, с. Царевец , общ. Свищов и Петропавловски манастир. Всички те взевха участие в следните прояви :

1. „ Семе българско” гр. Севлиево-17.04
2. „Заблеяло ми агънце” Петропавловски манастир -07.05
3. „Балканфолк” гр. Велико Търново -15.05
4. Огнен спектакъл в градинката с мечето гр. Габрово -20.05
5. Карнавал на хумора и сатирата гр. Габрово-21.05
6. „Еврофолк- Жива вода” гр. Хисаря-04.06
7. „Ветренци –пее и играе „ с. Ветренци -11.06
8. „От дума на дума” гр. Дряново-18.06
9. Селски мол пред Дечкова къща гр. Габрово -23.06
10. Национален събор на читалищата гр. Бяла,Варна -23.06 - 25.06
11. „Шарено пиле Петровско” с. Церова Курия -02.07
12. „Песни в полите на Балкана” с. Жълтеш-03.07
13. Огнено шоу в клуб „ ДЕЛУКС” гр. Севлиево-08.07
14. Лятна огнена вечер с „ Черен огън „ пред читалището в кв. Недевци -15.07
15. „Андъка пее и танцува” с. Кметовци- 16.07
16. Фестивал на светлината гр. Габрово -16.07
17. „Искри от миналото” гр. Априлци -24.07
18. „Фолклорен извор” с. Царевец,общ. Свищов -06.08
19. „Богородична стъпка” гр. Стара Загора-27.08
20. Махала „На селски събор не се кани” гр. Стара Загора”-27.08
21. „Празник на пестила „ местност Градище ,гр. Габрово-17.09
22. Селски мол пред църква „Света Троица” гр. Габрово-14.10
23. „Фестивал на изкуствата” гр. Габрово-29.10
24. Коледно огнено шоу пред читалището в кв. Недевци и шоу с лед светлина на закрито-20.12

* ***Изложби*** : три постоянно присъстващи във фоайето на читалището,един брой в библиотеката на клуб „Палитра” и изложби по повод годишнини на събития и автори
* Читалището се е стремяло да поддържа сътрудничество с : Получаване на методическа помощ от Регионална библиотека „ Априлов Палаузов” Габрово;сътрудничество с Клуб на пенсионера Габрово ; БЧК-Габрово,както и стремеж за сътрудничество и обмен на опит с други читалища от общината и благодарности за оказаната методическа помощ от доц. Петров от Технически университет Габрово
* ***Проблеми и предизвикателства***: Трудна приемственост между поколенията ,недостатъчна квалификация на кадри , хронична финансова недостатъчност.
* Стремеж на читалището е било винаги да актуализира своята работа с иновативни дейности за привличане на младата аудитория
* ***Ремонтни дейности*:** През 2022г. читалището беше в процес на довършване на основен ремонт на външната тоалетна. Както всяка година ,така и през тази се прояви на ново място теч на покрива,който беше наново ремонтиран.Бяха извършени дребни ремонтни дейности както в салона,така и на други места в читалището.
* ***Материално-техническа база*:**  читалището разполага с 600 кв. м. разгърната площ,която се поддържа с ежегодни ремонтни дейности.

**За удостоверяване на горе изложения отчет,читалището разполага със снимков материал с дата и час.**

м. януари 2023г. Чит. секретар : Добрина Великова

гр. Габрово